เรื่องร้องเรียน: แจ้งเรื่อง เนื่องจากวัดทุ่งครุมีงาน และมีเสียงดัง สมาชิกข้างเคียง เดือดร้อนเรื่องเสียง จึงรบกวนขอให้ช่วยเบาเสียงค่ะ
การดำเนินการของเจ้าหน้าที่: เจ้าหน้าที่ดำเนินการตรวจสอบข้อร้องเรียนดังนี้ ทางวัดทุ่งครุได้จัดงานประจำปีนมัสการปิดทองหลวงพ่อไกรสร ซึ่งเป็นงานทางศาสนา โดยจัดขึ้นปีละ 1 ครั้ง ระหว่างวันที่ 14-19 มีนาคม 2566 ทั้งนี้ทางวัดได้เข้ามายื่นขออนุญาตใช้เครื่องขยายเสียงกับสำนักงานเขตทุ่งครุ และได้รับอนุญาตให้ใช้เครื่องขยายเสียงในช่วงเวลา 08.00-22.00 น. อย่างไรก็ตามเจ้าหน้าที่ได้กำชับกับทางวัดให้ลดใช้เสียงในยามวิกาลเพื่อไม่ให้รบกวนผู้พักอาศัยบริเวณใกล้เคียง ซึ่งทางวัดรับทราบแล้ว และหากยังได้รับเสียงดังในยามวิกาล (หลังเวลา 22.00 น.) ผู้ร้องเรียนสามารถแจ้งเจ้าหน้าที่ตำรวจ สน. ทุ่งครุ เข้ามาระงับเหตุซึ่งหน้าได้
ความเห็นของผู้แจ้ง: บริการรวดเร็วคะ
พื้นที่: แขวงทุ่งครุ เขตทุ่งครุ กรุงเทพมหานคร